Sejarah kopi bisa diruntut wiwit saka abad kaping 9 ing dataran tinggi Éthiopia. Saka papan mau banjur sumrambah nganti tekan Mesir lan Yaman.[1] Banjur ing abad kaping 15 bisa kondhang nganti tekan Pérsia, Turki, lan Afrika Utara.[1] Purwakané, nalika taun 1511, kopi ora ditampa déning sapérangan wong amarga duwèni èfék rangsangan tumrap sing ngombé, saéngga déning para imam konservatif lan othodoks ing majelis keagamaan Makkah ora diwénéhi ijin kanggo dikonsumsi.[1] Wanti – wanti kasebut uga ditindakaké ing Kairo, Mesir nalika taun 1532, nalika iku kedai kopi lan gudang kopi ditutup.[1] Saka warga muslim, kopi banjur nyebar ing Éropah.[1] Ombenan kopi dadi kondhang nalika abad kaping 17.[1] Wong Walanda minangka nagara kang sepisan ngimpor kopi kanthi skala gedhé saka Éropah.[1] Taun 1690, nagara Walanda ndelike wiji kopi nganti tekan Indonésia, banjur ditandur ing Jawa.[1] Amarga wektu semana wiji kopi ora éntuk metu saka nagara Arab.[1] Nalika kopi dikenal nganti koloni Amerika, pranyata ora kondhang kaya ing Éropah, amarga kopi diduga ora bisa dadi gantine alkohol.[1] Ananging sasuwene prastawa revolusi, akèh wong Amerika sing kepengen kopi.[1] Pepinginan iku saya gedhé nalika ngancik abad kaping 19.[1]